8 เรื่องที่เกี่ยวกับเทศกาลฮาโลวีนที่คนไทยยังไม่รู้

ก็นับว่าใกล้เข้ามาทุกทีแล้ว สำหรับเทศกาลฮาโลวีน และในประเทศไทยเอง ก็ดูเหมือนกับว่าจะได้รับความนิยมมากขึ้นเรื่อยๆ จากการที่พื้นฐานของคนไทยนั้น กลัวผีกันอยู่มาก แต่ในปัจจุบัน ผู้คนก็นำเอาเทศกาลฮาโลวีนเป็นหนึ่งในเทศกาล เฉลิมฉลอง ซึ่งเราเองก็นำวัฒนธรรมนี้มาจากต่างชาติมาเต็มๆ และในวันนี้ เราจะขอเสนอ 8 สิ่งที่เกี่ยวกับวันฮาโลวีน ที่คนไทยยังไม่รู้ มาให้คุณได้ทำความเข้าใจ เพื่อที่จะเฉลิมฉลองได้อย่างถูกต้อง

1. ต้นกำเนิดของเทศกาลฮาโลวีน

ต้นกำเนิดของเทศกาลฮาโลวีนนั้น เกิดจากชาวไอริช ในประเทศไอร์แลนด์ และถูกนำเข้าสู่อเมริกาด้วยชาวไอริชที่อพยพ และเป็นวิวัฒนาการของการเฉลิมฉลองของชาวเซลติกในสมัยโบราณ ซึ่งเป็นการเฉลิมฉลองให้กับพระเจ้าแห่งฤดูกาลเก็บเกี่ยว

2. การเขียนที่ถูกต้อง

จริงๆ แล้ว เราสะกดวันฮาโลวีนแบบ Halloween นั้นผิดมาตลอด ซึ่งชื่อดั้งเดิมของฮาโลวีนนั้นมีอยู่มากมาย อย่างเช่น Allhalloween, All Hallows’ Eve, All Saints’ Eve, Lamswool, Samhain, Summer’s End หรือ Snap-Apple Night ซึ่งในการสะกดคำว่า Halloween ในปัจจุบันนั้น มาจากคำว่า Hallowe และคำว่า en ผสมกัน เพราะมาจากชื่อเต็มที่ว่า All Hallows’ Eve ดังนั้น หากจะเขียนให้ถูกต้องจริงๆ ต้องเขียนว่าHallowe’en

3. ชุดแต่งกายวันฮาโลวีน แท้จริงแล้วไม่ได้ใส่เพียงเพื่อความสนุกสนาน

ในเทศกาลฮาโลวีนแบบดั้งเดิมของชาวไอริชนั้น เชื่อกันว่า วิญญาณต่างๆ ที่ล่วงลับไปแล้วจะกลับเข้ามายังโลกมนุษย์ และ เพื่อทำให้แน่ใจว่าจะไม่มีวิญญาณหลงเหลือบนโลกมนุษย์แล้ว ชาวบ้านก็จะแต่งกายเป็นผีให้ดูน่ากลัว เพื่อที่จะหลอกผีจริงๆ ให้ไปอยูที่แหล่งน้ำ โดยในสมัยก่อน ชาวบ้านจะประดิษฐ์ชุดผีมาจากหนังสัตว์, หนังวัว และหน้ากากทำมือ